**Mestna občina Novo mesto, Seidlova cesta 1, 8000 Novo mesto,** ki jo zastopa župan mag. Gregor Macedoni

matična številka: 5883288000

ID za DDV: SI 48768111

št. podračuna pri EZR MO NM pri UJP: 01285-0100015234,

(v nadaljevanju: MONM)

in

**Prejemnik sredstev** (*naziv, ulica, hišna številka, poštna številka, pošta)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_

Matična št. \_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV / Davčna številka: SI\_\_\_\_\_\_\_\_\_\_\_\_\_\_\_\_\_\_\_

Transakcijski račun št.: SI56\_\_\_\_\_\_\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_\_\_\_\_\_\_

(v nadaljevanju: prejemnik sredstev)

sklepata naslednjo

**POGODBO O SOFINANCIRANJU**

**NOVIH TURISTIČNIH PRODUKTOV V MESTNI OBČINI NOVO MESTO**

1. člen

Pogodbeni stranki uvodoma ugotavljata:

* da se je izvajalec prijavil na Javni razpis Mestne občine Novo mesto za sofinanciranje novih turističnih produktov v Mestni občini Novo mesto;
* da višina sofinanciranja skladno z odločbo št.\_\_\_\_\_\_\_\_\_\_ z dne \_\_\_\_\_\_\_ znaša v letu 2020 skupaj do višine \_\_\_\_\_\_\_ EUR in v letu 2021 skupaj do višine \_\_\_\_\_\_\_ EUR, kar prestavlja \_\_\_\_\_ % skupne vrednosti prijavljenega turističnega produkta.
1. člen

Predmet pogodbe

Predmet te pogodbe je sofinanciranje upravičenih stroškov, to je stroškov zaposlitev in drugih oblik dela ter materialnih stroškov, potrebnih za vzpostavitev in izvajanje novega turističnega produkta v Mestni občini Novo mesto, z nazivom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. člen

Obdobje izvajanja turističnega produkta

Izvajalec se zavezuje, da bo turistični produkt začel izvajati v letu 2020 in ga bo kontinuirano izvajal najmanj 24 mesecev po začetku izvajanja, skladno z opisom iz prijave.

Kontinuirano delovanje pomeni jasno določen in nespremenljiv delovni čas s stalno dosegljivostjo osebja v času delovanja turističnega produkta.

Sofinancirane zaposlitve oziroma druge oblike dela morajo skupno zagotavljati, da se nov turistični produkt v obdobju najmanj 24 mesecev izvaja najmanj 20 ur na teden. Izjema so turistični produkti, vezani na določeno sezono oziroma vremenske razmere, ki morajo omenjeni pogoj izpolnjevati v obdobju, ko je to objektivno mogoče.

Če izvajalec ne izpolni navedenega pogoja, MONM lahko odstopi od pogodbe. V tem primeru je izvajalec dolžan povrniti MONM vsa prejeta sredstva skupaj z zakonitimi zamudnimi obrestmi od dneva prejetja sredstev do dneva vračila.

4. člen

Izplačevanje sredstev

MONM bo sredstva za sofinanciranje izvajanja turističnega produkta do dogovorjene višine nakazoval izvajalcu na transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_, **v štirih delih** in sicer:

* **50 % sredstev za leto 2020 do 30. 9. 2020** na podlagi zahtevka s priloženim vmesnim poročilom o izvajanju turističnega produkta;
* **50 % sredstev** **za leto 2020 do 30. 11. 2020** na podlagi zahtevka s priloženim končnim poročilom o izvajanju turističnega produkta za leto 2020;
* **50 % sredstev za leto 2021 do 30. 6. 2021** na podlagi zahtevka s priloženim vmesnim poročilom o izvajanju turističnega produkta;
* **50 % sredstev za leto 2021 do 30. 11. 2021** na podlagi zahtevka s priloženim končnim poročilom o izvajanju turističnega produkta za leto 2021.

Zahtevek s priloženim poročilom je potrebno posredovati vsaj 15 dni pred predvidenim datumom izplačila.

Sredstva bodo izplačana iz proračunske postavke 16047304 – Ukrepi in projekti na področju pospeševanja turističnega razvoja destinacije (konto 412000).

5. člen

Poročanje

Vmesna poročila morajo vsebovati vsebinski del (opis izvajanja turističnega produkta) ter finančni del (specifikacija stroškov, brez dokazil in računov).

Končna poročila za posamezna leta in skupno končno poročilo morajo vsebovati vsebinski del (opis izvajanja turističnega produkta) ter finančni del (specifikacija stroškov, s priloženimi dokazili in računi).

Izvajalec mora končno poročilo o izvedenem turističnem produktu dostaviti občini najkasneje **do 30. 10. 2022.**

Poročilo, ki vsebuje več kot tri strani, nam lahko posredujete tudi v elektronski obliki na naslov: natasa.jakopin@novomesto.si.

Poročilo, ki ne bo narejeno po teh navodilih, bo potrebno dopolniti ali spremeniti v roku 5 delovnih dni po prejemu poziva na dopolnitev ali glede spremembe

Če izvajalec ne predloži dopolnjenega ali spremenjenega poročila o opravljenem delu, lahko MONM odstopi od pogodbe. V tem primeru je izvajalec dolžan povrniti MONM vsa prejeta sredstva skupaj z zakonitimi zamudnimi obrestmi od dneva prejetja sredstev do dneva vračila.

6. člen

V primeru spremembe višine proračunskih sredstev zaradi spremembe proračuna ali rebalansa proračuna Mestne občine Novo mesto, si MONM pridružuje pravico, da sredstva, opredeljena v tej pogodbi, ne izplača v celoti oziroma jih enostransko zniža glede na pomembnost posameznega turističnega produkta.

Izvajalec mora imeti poravnane vse finančne obveznosti (najemnina, materialni stroški in podobno) do MONM in vseh njegovih javnih zavodov. V primeru, da ima izvajalec neporavnane finančne obveznosti, bo MONM po končanem postopku dodeljevanja sredstev sklenil asignacijsko pogodbo med izvajalcem, upnikom in MONM, ki bo osnova za poravnavo finančnih obveznosti. Prednost pri plačilu odprtih terjatev imajo javni zavodi iz Mestne občine Novo mesto.

7. člen

V primeru, da nastopijo okoliščine, ki utegnejo vplivati na terminsko in/ali vsebinsko izvedbo turističnega produkta ali v primeru zamude pri izvajanju posamezne faze turističnega produkta, za katerega so dodeljena sredstva proračuna MONM, mora izvajalec pisno obrazložiti in utemeljiti svoj predlog za podaljšanje roka začetka izvajanja turističnega produkta in roka porabe sredstev glede na predviden terminski plan oz. obrazložiti predlagane vsebinske spremembe z navedbo razlogov. V nasprotnem primeru izgubi pravico do nadaljnje porabe sredstev. MONM glede na spremenjene okoliščine oceni, ali še vztraja pri sofinanciranju turističnega produkta iz te pogodbe, ali pa odstopi od te pogodbe.

V primeru, da izvajalec MONM ne obvesti pisno o vzrokih za zamudo pri izvedbi turističnega produkta ali pa da ne pošlje zahtevanih poročil do rokov, navedenih v 4. členu brez opravičljivih razlogov, ki jih pred potekom tega datuma pisno obrazloži, to pomeni, da je enostransko odstopil od pogodbe in s tem tudi od pravice do nadaljnje porabe proračunskih sredstev.

V primeru, da naročnik vztraja pri sofinanciranju turističnega produkta, se pogodbeni stranki dogovorita o novih pogojih v obliki pisnih dodatkov k tej pogodbi.

8. člen

Obveščanje o izvajanju predmeta pogodbe

Prejemnik javnih sredstev je dolžan sprotno informirati in obveščati javnost o sofinanciranem turističnem produktu. Na spletni strani izvajalca mora biti MONM označena kot sofinancer in predstavljena z logotipom (glej spletno stran Mestna občina Novo mesto, Navodila za uporabo celostne grafične podobe Mestne občine Novo mesto iz dne 30. 9. 2015).  Prejemnik sredstev mora na primeren način publikacije in druge komunikacijske in promocijske materiale opremiti z logotipom Mestne občine Novo mesto. Na lokaciji izvajanja turističnega produkta oziroma pri aktivnostih, ki jih v okviru turističnega produkta organizira za obiskovalce, pa mora prostor opremiti z dobro vidno oznako, na kateri je logotip Mestne občine Novo mesto.

Prejemnik sredstev je dolžan najkasneje pet dni pred začetkom izvajanja turističnega produkta in pred morebitnimi posebnimi aktivnostmi v okviru turističnega produkta v Kabinet župana (kabinet@novomesto.si) in skrbniku/om te pogodbe posredovati najavo dejavnosti v obliki kratke informacije o dejavnosti. Prav tako mora najkasneje v petih dneh po izvedbi dejavnosti v Kabinet župana in skrbniku te pogodbe posredovati kratek povzetek o izvedbi dejavnosti v obliki članka s pripadajočo fotografijo iz dejavnosti. V kolikor je tako najavo kot tudi povzetek v opredeljenih časovnih okvirih že objavil na svoji spletni strani ali socialnih omrežjih, lahko pravočasno posreduje povezavo do te objave. V kolikor iz priložene dokumentacije ni razvidno, da je bilo informiranje in obveščanje javnosti s strani prejemnika izvedeno v skladu s tem členom, se lahko višina dodeljenih sredstev zniža do 30%.

9. člen

MONM in izvajalec se dogovorita, da bosta izvajanje produkta kot pooblaščena predstavnika spremljala:

* na strani MONM: Nataša Jakopin,
* na strani izvajalca: \_\_\_\_\_\_\_\_\_\_\_.

10. člen

V imenu MONM ima njen pooblaščeni predstavnik pravico nadzora nad izvajanjem turističnega produkta in nad namensko porabo dodeljenih sredstev iz proračuna MONM z vpogledom v dokumentacijo in obračun stroškov izvajalca v zvezi z izvedbo turističnega produkta, izvajalec pa mu je dolžan to omogočiti.

11. člen

MONM lahko odstopi od te pogodbe in zahteva vračilo že izplačanih proračunskih sredstev z zakonitimi zamudnimi obrestmi od dneva prejetja sredstev do dneva vračila tudi v primerih:

• če mu izvajalec ne omogoči nadzora v skladu z 10. členom te pogodbe,

• če se ugotovi, da je izvajalec nenamensko uporabil prejeta sredstva,

• če izvajalec kako drugače ne izpolnjuje svojih obveznosti iz te pogodbe.

12. člen

Protikorupcijska klavzula

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

- pridobitev posla ali

- za sklenitev posla pod ugodnejšimi pogoji ali

- za opustitev dolžnega nadzora nad izvajanjem pogodbenih obveznosti ali

- za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku; je nična.

13. člen

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Novem mestu.

14. člen

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh enakih izvodih, Mestna občina Novo mesto prejme dva (2) izvoda, izvajalec pa en (1) izvod.

|  |  |  |  |  |
| --- | --- | --- | --- | --- |
| Številka: |  |  | Številka: |   |
| Datum: |  |  | Datum: |  |

|  |  |  |
| --- | --- | --- |
| IZVAJALEC: |  | SOFINANCER: |
|  |  | MESTNA OBČINA NOVO MESTOŽUPANmag. Gregor MACEDONI |